**Referat af ekstraordinært bestyrelsesmøde**

**søndag den 23. august 2020**

1. **Til stede**

Alle tilstede

1. **Referent – godkendelse af referat f.m. – kommentarer til referat**

Referat godkendt.

Ove fulgte op på nogle af punkterne i referatet:

* Afklaring af spildevandsafgift behøver ikke ske før foråret 2022 (se også punkt 3)
* Vi har ikke modtaget tilbud på nedgravning af fibernet endnu
* Rettelse til punkt om advokat Kramme: vi får ikke advokatregning, hvis pengene kommer ind, når Kramme har rykket.

1. **Møde med Arbejdernes Landsbank**

Laila og Ove har holdt møde med banken, og det er aftalt, at byggelånet er forlænget til april 2022, så det også fungerer, når vi skal have lavet vores veje færdige i 2021, og vi derefter kan få lavet byggeregnskabet færdigt.

1. **Værditilskrivning efter kloakering**

Den endelige model for værditilskrivning skal først afklares, når byggelånet i foråret 2022 skal konverteres. Indtil da tilskrives de 500 kr. pr. måned, som vi betaler fra oktober 2020.

1. **Generalforsamling 12. september:**
2. ***Hvordan, skal – skal ikke?***

Enighed om, at generalforsamlingen gennemføres den 12. september. Bestyrelsen drøftede og bakkede op om Jørgens forslag til tekst til medlemmerne omkring corona-retningslinjer ved mødet afholdelse. Torben sørger for udsendelse til medlemmerne snarest.

Bestyrelsen mødes forinden generalforsamlingen for at lave korrekt stoleopstilling. Bestyrelsen må selv sidde bag billardbordet, så der er bedre plads til medlemmerne i salen. Der vil være god plads til det antal medlemmer, som plejer at møde, især hvis opfordringen til kun at komme én fra hver have følges. Hvis der mod forventning skulle komme flere end lokalet kan rumme i henhold til retningslinjerne, kan der sidde enkelte i køkkenet. I nødstilfælde kan mødet flyttes udenfor. Vi kan ikke afvise medlemmer at deltage i generalforsamlingen.

1. ***Hvad skal sendes ud – hvordan og hvornår?***

Der udsendes senest torsdag d. 3. september følgende

* + Dagsorden
  + Tekst vedr. corona-retningslinjer
  + Budget 2020
  + Indkomne forslag vedr.
    - Gebyrer og kontingenter
    - Fibernet

I e-mail til medlemmerne vedlægges også beretning og regnskab, som tidligere er modtaget. De medlemmer, som skal have lagt materiale i postkassen, modtager ovenstående samt en henvisning til, at regnskab og beretning tidligere er lagt til dem i postkassen.

Ove vil på generalforsamlingen mundtligt opdatere beretningen.

1. ***Halvårsrapport H/F Sommervirke 1/1 – 30/6 2020***

Laila fremlagte halvårsrapport og gjorde opmærksom på, at kolonnen med budget er lavet af Newsec, da der ikke foreligger et godkendt budget endnu. Det vil fungere fremadrettet. Stor tilfredshed med den form for budgetopfølgning, som bestyrelsen kan få kvartalsvis.

1. ***Budget 2020***

Bestyrelsens budget for 2020 medtager det fulde beløb for renovering af fælleshusets tag. Bestyrelsen drøftede, om beløb til taget skal medtages i budget eller fremsættes efterfølgende under indkomne forslag. Bestyrelsen besluttede at medtage taget i budgettet, da der er påtrængende behov, og da det giver et mere retvisende billede af årets samlede udgifter.

På grund af taget kommer budgettet ud med et underskud, idet der trækkes på foreningens likviditet, mens det rent regnskabsteknisk vil blive medtaget i foreningens regnskab som en anlægsinvestering, der afskrives. På den måde vil foreningens drift ikke gå i minus, hvis budgettet holdes.

1. ***Kontingent og gebyrer***

Laila gennemgik listen, og bestyrelsen besluttede sig for på generalforsamlingen at foreslå følgende nye satser:

* Haveleje nedsættes til 550 kr. pr. måned pr. have, mens afdraget på anlægsprojektet bliver 500 kr. månedligt.
* Vurderingspriser fastholdes
* Indskud sættes til 1500 kr. + 1 måned haveleje/afdrag 1050 kr. = i alt 2.550 kr.
* Gebyr for udeblivelse til pligtarbejde fastholdes
* Pris for kontraktændring fastholdes
* Toiletnøgle sættes til 100 kr.
* Rykkergebyr for manglede indbetaling af haveleje er kr. 286, som det er praksis i lejeloven
* Manglende PBS tilmelding angående haveleje sættes til 100 kr. pr. måned
* Udlejning af fælleshus hæves til 2000 kr., depositum til 1500 kr. og pris for reception/tilkøb kr. 750. Begrundelse for stigning er de store investeringer, der er foretaget.
* Klubkontingent til fælleshus fastholdes.

1. ***Fibernet / Kolonihavenet, skal – skal ikke?***

Vi afventer tilbud og forbereder udformning af et indkommende forslag fra bestyrelsen til generalforsamlingen. Ove rundsender forslag til skriftlig kommentering hos bestyrelsesmedlemmerne.

1. **Eventuelt**

Der havde været episode med slagsmål, som havde skabt utryghed i foreningen. Ove sørger for at give de pågældende en skriftlig advarsel.

Grenaffald fra pligtarbejde kan ikke være i container, men må vente til næste container 27. september.

Medlemmerne er gjort opmærksom på, at trailere skal være fjernet senest 1. september. Peter undersøger hos politiet, hvad den korrekte procedure er for at fjerne de containere, som stadig står på stedet. Torben udsender på baggrund heraf en reminder til medlemmerne.

1. **Allerede aftalte møder og aktiviteter frem til Generalforsamlingen:**
2. Havevandring lørdag den 29. august, kl. 10:00
3. Kontortid søndag den 6. september, kl. 10:00 – 12:00
4. Bestyrelsesmøde tirsdag den 8. september, kl. 15:30
5. Generalforsamling lørdag den 12. september, kl. 10:00